als_Latn dik_Latn sag_Latn
Nuk kam problem me Cercin
Për të krijuar një vazhdimësi rezultatesh pozitive, Inzaghi e ka të qartë se nevojiten tri pikë në transfertën e Veronës.
Politiko
E Premte, 27 Shkurt 2015 | 22:42
0 Komente.
Çështja “Cerci” ambientimi i Mattia Destros dhe sfida me Chievon ishin temat kryesore për të cilat foli Filipo Inzaghi në prag në ndeshjes me veronezët në kuadër të javës së 25-të të Serisë A. Fillimisht Siperpipo u përpoq të sqaronte përplasjen me sulmuesin 27-vjecar, duke e amortizuar disi problematikën.
“Me Alession thjesht pata një shkëmbim opinionesh. Ato që janë thënë dhe shkruar në media nuk janë të vërteta, ndryshe Cerci do të ishte jashtë skuadrës. Ai më shprehu keqardhjen që kuajti pak minuta, ndërsa unë i shpjegova se Montolivo më kishte kërkuar ndërrimin ndërsa Polin ishte i lodhur. Kaq ishte e gjitha.”
Pyetja e radhës që iu drejtua Inzaghi, kishte të bënte me zgjedhjet në fazën sulmuese, kryesisht me pozicionin e Mattia Destros.
Jam i kënaqur me atë që po bën Mattia por edhe Pazzini. Destros i kam thënë të luajë lirshëm dhe të gjendet gjithonë në zonën ku vijnë krosimet. Është e vështirë të zgjedhësh dy titullarë, por është bukur kur ne pankinë lojtarë të rëndësishëm. Më duhet të zgjedh edhe mes Bonaventurës dhe Hondas.
Për të krijuar një vazhdimësi rezultatesh pozitive, Inzaghi e ka të qartë se nevojiten tri pikë në transfertën e Veronës.
“Chievo është një skuadër që vrapon shumë dhe shfrytëzon kundërsulmin. Sigurisht që duhet patur frikë për mënyrën sesi është e organizuar. Maran është një trajner shumë i mirë dhe ne e dimë sesa të rrezikshëm janë skuadrat e tij. Është e qartë që duhet të krijojmë një vazhdimësi rezultatet vetëm duke fituar. Në Veronë do të shkojmë për të marrë tri pikë, por duke patur shumë respekt për Chievon.”
Milani renditet 6 pikë larg zonës europiane, por Inzaghi nuk nxitohet kur flitet për objektivat e kuqezinjve. Sipas 41-vjecarit, skuadra kuqezi shumë shpejt do të rikthehet në majë, duke fituar trofe.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn